( 112) 



op schoone rossen , overdeckt mit syden ende gulden laken, gecleet, 

 ende mit horen soldenaren , hoe malck dat suverlicste ende costelicste 

 konde, die aen voor den anderen, ende alle conincklicker wise. Ende 

 alle die dinghen die totter Ridderschap hoirden van hoveren , van 

 torneren, van steken , van jaghen, van vlieghen , van beyten , dat 

 hantierden sy alle daghe. 



Tot deser stadt quamen veel Fursten en Heeren uyt alle landeu , 

 om den staet te sien ende te leeren , ende verteerden dair hoer goet. 

 Yder hat syn paleys ende horch mit sonderlinge vryheyt daer inne 

 besloten. 



Voort so woonden noch te Ulcers al te rycke coopluyden uyt alle 

 landen , ende men hoirde dair alle tongen van der werelt. Ende daer 

 quamen alle daghe Vorsten, Heeren, Ridderen, Pelgrims ende Coop- 

 luden, van alle der wereldt om coopmanschap. Ende dat wonder in 

 der werelt was van luden, beesten, dieren, ende van alien consten, 

 quamen dair. 



a Ooc woenden daer rycke borgers , die sich naer alre wyse costelicker 

 hielden dan die Romers. Oick woonden dair die edel Lomberden , 

 y> borgeren van Pisa ende Genua, die haer costelyck hielden, die een 

 voir den anderen, ende die waren machtiger in der stadt, dan alle 

 die Heeren hier voor beschreven." (apud Matthceum, Analecta, X. 

 179- 183.) 



TANTUM. 



